9.  การจัดการ

    1.  โครงสร้างการจัดการ

[]

(1) คณะกรรมการบริษัท

  ปัจจุบัน คณะกรรมการของบริษัทมีจำนวนทั้งสิ้น 7 ท่าน ดังนี้

  ------- -------------------------- ------------------------------------
  ลำดับ    รายชื่อ                      ตำแหน่ง

  1       นางผการัตน์ วิสุทธิมรรค         กรรมการผู้จัดการ

  2       นายมังกร ธนสุกาญจน์           กรรมการ

  3       นายเที่ยง จงเที่ยงตรง          กรรมการ

  4       พล.ต.ต.ทวิช กาญจนาภรณ์*      กรรมการ

  5       นายอรรณพ พิทักษ์อรรณพ         ประธานกรรมการตรวจสอบ

  6       นายกมล คงทน                กรรมการตรวจสอบ

  7       นายชวลิต ทองหลิม             กรรมการตรวจสอบ
  ------- -------------------------- ------------------------------------

  *พล.ต.ต.ทวิช กาญจนาภรณ์ เป็นกรรมการ มีผลตั้งแต่วันที่ 23 มกราคม 2547
  แทนนางสาวทัศน์วรรณ เด่นดวงฤดี ซึ่งลาออกจากกรรมการตั้งแต่วันที่ 21 กรกฎาคม 2546

กรรมการผู้มีอำนาจลงนามผูกพันบริษัทคือ นางผการัตน์ วิสุทธิมรรค นายมังกร ธนสุ-กาญจน์
นายชวลิต ทองหลิม และนายกมล คงทน โดยกรรมการ 2 ใน 4
คนนี้ลงลายมือชื่อร่วมกันและประทับตราสำคัญของบริษัท

คณะกรรมการเป็นผู้รับผิดชอบจัดการกิจการทั้งหลายทั้งปวงของบริษัท
กับมีอำนาจหน้าที่ดำเนินการภายในขอบเขตของกฎหมาย วัตถุประสงค์ และข้อบังคับของบริษัท
และตามมติของที่ประชุมใหญ่ผู้ถือหุ้น และมีอำนาจกระทำการใด ๆ ตามที่ระบุไว้ในหนังสือบริคณห์สนธิ
หรือที่เกี่ยวข้องกับการดังกล่าวนั้น
คณะกรรมการอาจมอบหมายให้บุคคลหนึ่งหรือหลายคนปฏิบัติงานอย่างใดอย่างหนึ่งแทนคณะกรรมการก็ได้

คณะกรรมการตรวจสอบ

  คณะกรรมการบริษัทได้มีมติแต่งตั้งคณะกรรมการตรวจสอบ ประกอบด้วยกรรมการอิสระ 3 คน คือ

  1. นายอรรณพ พิทักษ์อรรณพ ประธานคณะกรรมการตรวจสอบ

  2. นายชวลิต ทองหลิม กรรมการตรวจสอบ

  3. นายกมล คงทน กรรมการตรวจสอบ

อำนาจหน้าที่ของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายในและการตรวจสอบภายในที่เหมาะสมและมีประสิทธิผล

3.  พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

4.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์หรือข้อกฏหมายที่เกี่ยวข้องกับธุรกิจของบริษัท

5.  ดูแลไม่ไห้เกิดความขัดแย้งทางผลประโยชน์

6.  ปฏิบัติการอื่นใดตามที่คณะกรรมการของบริษัทมอบหมาย

7.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามของประธานกรรมการตรวจสอบ

(2) ผู้บริหาร

  บริษัทบริหารงานโดยกรรมการผู้จัดการ โดยมีผู้อำนวยการฝ่ายต่างๆ
  เป็นผู้ดำเนินการตามสายงานที่รับผิดชอบ
  ซึ่งผู้อำนวยการฝ่ายดังกล่าวถือว่าเป็นพนักงานผู้บังคับบัญชาสูงสุดของพนักงานในสายงานที่สังกัดอยู่

  ผู้บริหารของบริษัทประกอบด้วยบุคคล ดังต่อไปนี้

  ------- -------------------------- ------------------------------------
  ลำดับ    รายชื่อ                      ตำแหน่ง

  1       นางผการัตน์ วิสุทธิมรรค         กรรมการผู้จัดการ
                                     และรักษาการผู้อำนวยการฝ่ายการเงิน
                                     (สำนักงานใหญ่)

  2       นายมังกร ธนสุกาญจน์           ผู้อำนวยการฝ่ายบริหารโรงงาน

  3       นายยงเกียรติ ติรชัยมงคล        ผู้อำนวยการฝ่ายสารสนเทศ

  4       นายอตุล โมฮัน                ผู้อำนวยการฝ่ายการตลาด

  5       นายวิจินต์ จุลเทศ              ผู้อำนวยการอาวุโสฝ่ายการตลาด
                                     และผู้อำนวยการฝ่ายการเงิน (โรงงาน)

  6       นายพิพัฒน์ ศรกาญจน์            ผู้อำนวยการฝ่ายผลิต และผู้อำนวยการฝ่ายจัดซื้อ

  7       นายประกอบ พึ่งประภา          ผู้อำนวยการฝ่ายบัญชี
  ------- -------------------------- ------------------------------------

1.  การสรรหาคณะกรรมการ

เกณฑ์การสรรหาคณะกรรมการของบริษัท มีดังนี้

1.  การเลือกตั้งกรรมการของบริษัท ไม่ได้ผ่านขั้นตอนของคณะกรรมการสรรหา

2.  บริษัทมีคณะกรรมการคณะหนึ่ง ประกอบด้วยกรรมการอย่างน้อย 5 คน
    โดยให้ที่ประชุมใหญ่เป็นผู้พิจารณาเลือกตั้ง
    และให้คณะกรรมการเลือกตั้งกรรมการด้วยกันเป็นประธานกรรมการ
    และอาจเลือกรองประธานกรรมการ กรรมการผู้จัดการ
    และตำแหน่งอื่นตามที่เห็นเหมาะสมด้วยก็ได้
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

3.  การสรรหากรรมการกระทำโดย
    ให้ที่ประชุมผู้ถือหุ้นเป็นผู้แต่งตั้งกรรมการโดยใช้เสียงข้างมากตามหลักเกณฑ์
    และวิธีการดังต่อไปนี้

1)  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2)  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 1)
    เลือกตั้งบุคคลคนเดียวหรือหลายคนเป็น
    กรรมการก็ได้แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3)  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
    หรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

    1.  ค่าตอบแทนผู้บริหาร

ค่าตอบแทนกรรมการรวม 7 ราย ในปี 2546 จำนวน 1,930,000 บาท
เป็นค่าตอบแทนรายเดือนและค่าเบี้ยประชุม (ทั้งนี้ ได้รวมค่าตอบแทนของ นางสาวทัศน์วรรณ
เด่นดวงฤดี ซึ่งลาออกจากความเป็นกรรมการของบริษัทระหว่างปี 2546 ไว้ด้วย)

ค่าตอบแทนผู้บริหารรวม 7 ราย ในปี 2546 จำนวน 7,093,280 บาท
เป็นค่าตอบแทนในรูปของเงินเดือนและโบนัส

2.  การกำกับดูแลกิจการ

1)  นโยบายเกี่ยวกับการกำกับดูแลกิจการของบริษัท

บริษัทไทยเกรียง กรุ๊ป จำกัด (มหาชน)
มุ่งมั่นในการดำเนินธุรกิจตามหลักบรรษัทภิบาลอย่างเคร่งครัดมุ่งปฎิบัติให้เป็นรูปธรรมและต่อเนื่อง
ทั้งนี้ก็เพื่อประโยชน์ต่อผู้ถือหุ้นและผู้มีส่วนได้เสียของบริษัท

คณะกรรมการบริษัท ตระหนักถึงบทบาทสำคัญยิ่งต่อการบริหารของบริษัท โดยเป็นผู้กำหนดนโยบาย
กลไกการบริหารและระบบการกำกับดูแล ทำให้ภารกิจของบริษัทดำเนินไปอย่างมีประสิทธิผล
ตรงตามวัตถุประสงค์ที่คณะกรรมการกำหนด อยู่ในแนวทางผู้ถือหุ้นเห็นชอบ
ถูกต้องตามกฎหมายและเป็นไปตามข้อบังคับของบริษัท ทั้งนี้
คณะกรรมการทุกท่านมีอิสระในการแสดงความคิดเห็น
ประกอบกับแต่ละท่านมาจากสายงานวิชาชีพที่หลากหลาย
การประสานประสบการณ์ตามกระบวนการกลั่นกรองนโยบายการดำเนินงาน
โดยมีเจตนารมณ์ร่วมกันที่จะกำกับดูแลให้การดำเนินงานของฝ่ายบริหารเป็นไปอย่างมีประสิทธิภาพ
ในกรอบจริยธรรมองค์กรของบริษัทที่มุ่งเน้นในความซื่อสัตย์สุจริตและยึดมั่นในความถูกต้องและเที่ยงธรรม
และโดยความเคารพสิทธิของฝ่ายบริหาร
คณะกรรมการจะไม่เข้าไปมีส่วนร่วมในการตัดสินใจเรื่องที่เกี่ยวกับการบริหารจัดการงานประจำวัน

คณะกรรมการบริษัท มุ่งพิทักษ์สิทธิ ลดความเสี่ยง ดูแลผลตอบแทนให้แก่ผู้ถือหุ้น
รวมทั้งกำหนดอำนาจหน้าที่และความรับผิดชอบในการอภิบาลดูแลองค์กรให้มีความโปร่งใส เปิดเผย
และตรวจสอบได้ เป็นกลไกหลัก

บริษัทยึดหลักการบรรษัทภิบาลอย่างจริงจัง เพื่อเป็นกรอบในการทำธุรกิจอย่างมีคุณธรรม
เพื่อภาพลักษณ์ที่ดี รวมทั้งใช้ในการติดตามผลการดำเนินงานของบริษัทอย่างใกล้ชิด
นอกจากนั้นยังวางนโยบายการให้ผลตอบแทนที่เหมาะสมแก่คณะกรรมการ
ผู้บริหารและพนักงานเพื่อให้เกิดความเป็นธรรมและเกิดการประสานผลประโยชน์ร่วมกันกับผู้ถือหุ้นอันจะนำไปสู่การเพิ่มมูลค่าการลงทุนแก่ผู้ถือหุ้นในที่สุด

2)  ผู้ถือหุ้น : สิทธิและความเท่าเทียมกัน

บริษัทตระหนักและเคารพในสิทธิของผู้ถือหุ้นเสมอ
ผู้ถือหุ้นสามารถใช้สิทธิในการปกป้องรักษาการลงทุนของตน การออกเสียงเลือกคณะกรรมการบริษัท
การลงมติและการแสดงความคิดเห็นในการตัดสินเรื่องสำคัญๆ เช่น การเพิ่มทุน
นอกจากนี้ผู้ถือหุ้นยังมีสิทธิขั้นพื้นฐานที่สำคัญในการได้รับข้อมูลข่าวสารที่ถูกต้อง ทันกาล
เปิดเผยครบถ้วนและสามารถตรวจสอบข้อมูลต่างของบริษัทได้อีกด้วย

ในการจัดประชุมผู้ถือหุ้นที่ผ่านมา
บริษัทได้ดำเนินการตามข้อกำหนดของกฎหมายที่เกี่ยวข้องอย่างเคร่งครัดทุกประการ
เพื่อให้ผู้ถือหุ้นได้รับและเข้าถึงข้อมูลข่าวสารทันเวลา ครบถ้วน และเท่าเทียมกัน
และมิได้จำกัดในการที่ผู้ถือหุ้นจะมอบฉันทะให้บุคคลอื่นเข้าร่วมประชุมและออกเสียงลงคะแนนแทน

3)  สิทธิของผู้มีส่วนได้เสีย

คณะกรรมการบริษัทตระหนักถึงความสำคัญของการปฏิบัติที่เป็นธรรมต่อผู้มีส่วนได้เสียอื่นๆ
นอกเหนือจากผู้ถือหุ้น ทั้งพนักงาน ผู้บริหาร ลูกค้า คู่ค้า คู่แข่ง เจ้าหนี้
ตลอดจนสาธารณชนและสังคมโดยรวม
เพื่อให้สิทธิของผู้มีส่วนได้เสียเหล่านี้ได้รับการดูแลอย่างดีบริษัทได้ให้ความสำคัญได้ให้ความสำคัญต่อสิทธิของผู้มีส่วนได้เสียทุกกลุ่ม
โดยมีรายละเอียดดังต่อไปนี้

  ----------------- --- ---------------------------------------------------------------------------------------------------------------
  พนักงาน            :   บริษัทได้ปฏิบัติกับพนักงานอย่างเท่าเทียม และให้ผลตอบแทนที่เหมาะสม

  ลูกค้า              :   บริษัทเอาใจใส่และรับผิดชอบต่อลูกค้าด้วยการผลิตสินค้าที่มีคุณภาพและมีมาตราฐานและรักษาความลับของลูกค้า

  คู่ค้า               :   บริษัทมีการปฏิบัติกับคู่ค้าเป็นไปตามสัญญาและเงื่อนไขทางการค้าตามปรกติ

  คู่แข่ง              :   บริษัทประพฤติตามกรอบกติกาการแข่งขันที่ดี รักษาบรรทัดฐานข้อพึงปฏิบัติในการแข่งขัน หลีกเลี่ยงวิธีการไม่สุจริตเพื่อทำลายลูกค้า

  เจ้าหนี้             :   บริษัทปฏิบัติตามเงื่อนไขทางการค้าตามปรกติ

  ชุมชนและสิ่งแวดล้อม   :   บริษัทได้ให้ความสำคัญต่อสิ่งแวดล้อมเป็นอย่างมากโดยบริษัทได้จัดให้มีบ่อบำบัดน้ำเสียขนาดใหญ่เพื่อทำการบำบัดน้ำเสียให้มีสภาพดีก่อนปล่อยลงสู่แหล่งน้ำ

  หน่วยงานอื่นๆ        :   บริษัทให้การช่วยเหลือในการเปิดเผยข้อมูลและข้อเสนอแนะ พร้อมทั้งให้ความร่วมมือเพื่อปฏิบัติตามนโยบายของภาครัฐอย่างเต็มความสามารถ
  ----------------- --- ---------------------------------------------------------------------------------------------------------------

4)  การประชุมผู้ถือหุ้น

ในการประชุมผู้ถือหุ้นที่ผ่านมาทุกครั้ง
คณะกรรมการได้จัดสรรเวลาและเปิดโอกาสให้ผู้ถือหุ้นซักถามและแสดงความคิดเห็นอย่างเต็มที่โดยไม่จำกัดเวลา
ข้อเสนอแนะที่เป็นประโยชน์จะถูกนำไปพิจารณาปรับปรุงการดำเนินงานของบริษัทให้ดียิ่งขึ้นต่อไป
กรรมการของบริษัทได้เข้าร่วมการประชุมผู้ถือหุ้นเพื่อรับฟังการแถลงของฝ่ายบริหาร ฝ่ายจัดการ
และข้อซักถามของผู้ถือหุ้นด้วยอย่างสม่ำเสมอทุกครั้ง นอกจากนี้
ผู้สอบบัญชีของบริษัทก็ได้เข้าร่วมในการประชุมเพื่อตอบข้อซักถามของผู้ถือหุ้นในประเด็นที่เกี่ยวข้องและอยู่ในความรับผิดชอบ

5)  ภาวะผู้นำและวิสัยทัศน์

คณะกรรมการของบริษัท ประกอบด้วยผู้ทรงคุณวุฒิในสายงานต่างๆ
มีความรู้ความสามารถและดำรงตำแหน่งผู้บริหารระดับสูงในองค์กรอื่นๆ
ซึ่งสามารถนำความรู้และประสบการณ์จากการทำงานมาใช้ให้เกิดประโยชน์ในการกำหนดนโยบายและทิศทางการดำเนินธุรกิจของบริษัท
ได้อย่างมีประสิทธิภาพ และก่อให้เกิดผลตอบแทนและประโยชน์สูงสุดแก่บริษัทและผู้ถือหุ้นโดยรวม

6)  ความขัดแย้งของผลประโยชน์

คณะกรรมการและฝ่ายจัดการของบริษัทตระหนักดีถึงหน้าที่และความรับผิดชอบเชิงจริยธรรมและตามกฎหมายต่อผู้ถือหุ้น
จึงได้ปฏิบัติหน้าที่ด้วยความซื่อสัตย์และระมัดระวังรักษาผลประโยชน์สูงสุดของบริษัท
ซึ่งหมายถึงผลประโยชน์ต่อผู้ถือหุ้นโดยรวม
คณะกรรมการได้ทราบถึงรายการที่มีความขัดแย้งทางผลประโยชน์และรายการที่เกี่ยวโยงกัน
และได้พิจารณาความเหมาะสมอย่างรอบคอบทุกครั้ง
รวมทั้งมีการปฏิบัติตามหลักเกณฑ์ของตลาดหลักทรัพย์
โดยมีคณะกรรมการตรวจสอบร่วมพิจารณาความเหมาะสมของการทำรายการ
นอกจากนี้บริษัทมีการเปิดเผยรายการที่เกี่ยวโยงกันและรายการระหว่างกันไว้ในแบบแสดงรายการข้อมูลประจำปี
(แบบ 56-1) และรายงานประจำปี (แบบ 56-2)

7)  จริยธรรมธุรกิจ

บริษัทมีอุดมการณ์การดำเนินธุรกิจโดยเชื่อมั่นว่า
หากภายในองค์กรประกอบด้วยบุคลากรที่มีความเข้าใจและมีจิตสำนึกมุ่งมั่นในการให้ผลผลิต
ให้ความเป็นธรรมแก่ทุกฝ่ายที่มีส่วนเกี่ยวข้องกับบริษัทฯ นับตั้งแต่ผู้ถือหุ้น พนักงาน
จนถึงลูกค้าและผู้มาติดต่อ ร่วมงานกับบริษัทฯ โดยมิได้มุ่งหากำไรเพียงอย่างเดียว
หากยังถือมั่นอย่างจริงจังต่อการมีส่วนร่วมต่อสังคมและประเทศชาติ บริษัทฯ
ส่งเสริมให้พนักงานมีความรู้ความสามารถ ทั้งนี้ เพราะตระหนักถึงคุณค่าของบุคลากร
จึงได้มีการระดมความคิดสร้างสรรค์ ซึ่งจะนำไปสู่การปฏิบัติที่เป็นจริง
แปรเป้าหมายขององค์กรให้เป็นรูปธรรม และเชื่อมั่นว่าองค์กรย่อมจะได้รับความเชื่อมั่นจากสังคม
อันจะนำมาซึ่งความสำเร็จที่ทุกคนมุ่งหวังทั้งในปัจจุบันและอนาคต

8)  การถ่วงดุลของกรรมการที่ไม่เป็นผู้บริหาร

คณะกรรมการบริษัทฯ มีจำนวน 7 คน ประกอบด้วย

-   กรรมการที่เป็นผู้บริหาร จำนวน 2 ท่าน

-   กรรมการที่ไม่เป็นผู้บริหาร จำนวน 2 ท่าน

-   กรรมการตรวจสอบ จำนวน 3 ท่าน คิดเป็นสัดส่วน 1 ใน 3
    ซึ่งเป็นไปตามแนวทางการถ่วงดุลกรรมการที่ไม่เป็นผู้บริหารตามที่คณะกรรมการ กลต.กำหนด

9)  การรวมหรือแยกตำแหน่ง

ปัจจุบันบริษัทยังไม่มีประธานกรรมการ อย่างไรก็ตาม
เพื่อให้เกิดการถ่วงดุลและสอบทานการบริหารงาน
โครงสร้างคณะกรรมการบริษัทจึงประกอบด้วยกรรมการที่เป็นผู้บริหารจำนวน 2 ท่าน
กรรมการที่ไม่เป็นผู้บริหาร 2 ท่าน
และกรรมการที่เป็นอิสระในฐานะกรรมการตรวจสอบของบริษัทจำนวน 3 ท่าน
และมีความเป็นอิสระในการดำเนินงาน ซึ่งจะทำให้เกิดการถ่วงดุล
และการสอบทานการบริหารงานของบริษัทเป็นไปอย่างมีประสิทธิภาพ

10) ค่าตอบแทนของคณะกรรมการและผู้บริหาร

การจ่ายค่าตอบแทนและผลประโยชน์ตอบแทนของกรรมการบริษัท ได้รับอนุมัติจากที่ประชุมผู้ถือหุ้น
ค่าตอบแทนผู้บริหารระดับสูงของบริษัท กำหนดโดยคณะกรรมการบริษัท

11) การประชุมคณะกรรมการ

ข้อบังคับของบริษัท
กำหนดให้การประชุมคณะกรรมการจะต้องประกอบด้วยกรรมการไม่น้อยกว่ากึ่งหนึ่ง
ในการประชุมที่ผ่านมา กรรมการมาประชุมครบองค์ประชุมทุกครั้ง การประชุมคณะกรรมการบริษัท
จัดขึ้นไม่ต่ำกว่าปีละ 4 ครั้ง ตามข้อกำหนดของพระราชบัญญัติบริษัทมหาชน จำกัด

ในการประชุมที่ผ่านมาทุกครั้ง
กรรมการจะได้รับเอกสารประกอบการประชุมล่วงหน้าซึ่งจะทำให้มีโอกาสได้ศึกษาสารสนเทศต่างๆ
ก่อนการประชุม เอกสารที่นำเสนอจะมีรูปแบบและเนื้อหาที่ชัดเจน
ผู้บริหารระดับสูงของบริษัทที่มิใช่กรรมการ แต่มีความเกี่ยวข้องกับเรื่องที่จะพิจารณา
จะได้รับเชิญให้เข้าร่วมประชุมด้วยทุกครั้งเพื่อให้ข้อมูลรายละเอียดเพิ่มเติมในฐานะที่เกี่ยวข้องกับปัญหาโดยตรงทั้งนี้เพื่อป้องกันมิให้เกิดปัญหาความขัดแย้งทางผลประโยชน์และเพื่อให้เกิดความโปร่งใสต่อทุกฝ่ายที่เกี่ยวข้อง
คณะกรรมการบริษัทได้กำหนดว่ากรรมการที่มีส่วนได้เสียในเรื่องใด
จะไม่มีส่วนในการออกเสียงในเรื่องนั้นๆ

+-----------------------+----------+------------+------------+--------+
| รายชื่อ                 | ว        | ประชุมก     | ประ        | ร      |
|                       | าระการดำ | รรมการ/ครั้ง | ชุมกรรมการต | วม/ครั้ง |
|                       | รงตำแหน่ง |            | รวจสอบ/ครั้ง |        |
+-----------------------+----------+------------+------------+--------+
| 1. นางผการัตน์ วิสุทธิมรรค | ออ       | 11/11      | -          | 11/11  |
|                       | กตามวาระ |            |            |        |
+-----------------------+----------+------------+------------+--------+
| 2. นายเที่ยง จงเที่ยงตรง  | ออ       | 9/11       | -          | 9/11   |
|                       | กตามวาระ |            |            |        |
+-----------------------+----------+------------+------------+--------+
| 3. นายมังกร ธนสุกาญจน์   | ออ       | 11/11      | -          | 11/11  |
|                       | กตามวาระ |            |            |        |
+-----------------------+----------+------------+------------+--------+
| 4. นายอรรณพ พิทักษ์อรรณพ | ออ       | 11/11      | 4/4        | 15/15  |
|                       | กตามวาระ |            |            |        |
+-----------------------+----------+------------+------------+--------+
| 5. นายกมล คงทน        | ออ       | 11/11      | 4/4        | 15/15  |
|                       | กตามวาระ |            |            |        |
+-----------------------+----------+------------+------------+--------+
| 6. นายชวลิต ทองหลิม     | ออ       | 11/11      | 4/4        | 15/15  |
|                       | กตามวาระ |            |            |        |
+-----------------------+----------+------------+------------+--------+
| 7. นา                 | ออ       | 2/7        | -          | 2/7    |
| งสาวทัศน์วรรณ เด่นดวงฤดี* | กตามวาระ |            |            |        |
+-----------------------+----------+------------+------------+--------+
| 8. พลต                | ออ       | -          | -          | -      |
| ำรวจตรีทวิช กาญจนาภรณ์** | กตามวาระ |            |            |        |
+-----------------------+----------+------------+------------+--------+

หมายเหตุ : * นางสาวทัศน์วรรณ เด่นดวงฤดี ได้ลาออกจากการเป็นกรรมการ วันที่ 21
กรกฎาคม 2546

** พลตำรวจตรีทวิช กาญจนาภรณ์ เป็นกรรมการ เมื่อวันที่ 23 มกราคม 2547

12) คณะอนุกรรมการ

คณะกรรมการบริษัทฯ ได้จัดตั้งคณะกรรมการตรวจสอบ (Audit Committee)
ประกอบด้วยกรรมการที่เป็นอิสระ 3 คน
คณะกรรมการตรวจสอบมีความรับผิดชอบต่อคณะกรรมการบริษัท
โดยตรงและมีหน้าที่ในการดูแลกระบวนการจัดทำและการเปิดเผยข้อมูลในรายงานทางการเงินของบริษัทจดทะเบียนให้มีความถูกต้อง
ครบถ้วนเป็นที่เชื่อถือได้ ดูแลให้บริษัทจดทะเบียนมีระบบการควบคุมภายใน (Internal Control)
และการตรวจสอบภายใน (Internal Audit) ที่เหมาะสมและมีประสิทธิภาพ
คณะกรรมการตรวจสอบของบริษัทฯ มีการประชุมอย่างสม่ำเสมอเพื่อพิจารณาวาระต่างๆ
และเสนอรายงานต่อคณะกรรมการบริษัทฯรวมทั้งได้จัดทำรายงานการกำกับดูแลกิจการไว้ในรายงานประจำปี

13) ระบบการควบคุมภายในและการตรวจสอบภายใน

คณะกรรมการบริษัท ได้จัดตั้งคณะกรรมการตรวจสอบ (Audit Committee) ขึ้นในปี 2544
ประกอบด้วยกรรมการที่เป็นอิสระ 3
คนและได้จัดให้มีสำนักตรวจสอบเพื่อเป็นเครื่องมือในการปฏิบัติงานและรายงานตรงต่อคณะกรรมการตรวจสอบ
คณะกรรมการตรวจสอบมีความรับผิดชอบต่อคณะกรรมการบริษัทโดยตรงและมีหน้าที่ในการดูแลกระบวนการจัดทำและการเปิดเผยข้อมูลในรายงานทางการเงินของบริษัทจดทะเบียนให้มีความถูกต้อง
ครบถ้วนเป็นที่เชื่อถือได้ ดูแลให้บริษัทจดทะเบียนมีระบบการควบคุมภายใน (Internal Control)
และการตรวจสอบภายใน (Internal Audit) ที่เหมาะสมและมีประสิทธิภาพ

14) รายงานของคณะกรรมการ

คณะกรรมการบริษัทเป็นผู้รับผิดชอบเกี่ยวกับงบการเงินและสารสนเทศทางการเงินในรายงานประจำปี
งบการเงินดังกล่าวได้ทำขึ้นตามหลักการบัญชีที่รับรองทั่วไปซึ่งรวมถึงการใช้ดุลยพินิจ
อย่างระมัดระวังและประมาณการที่ดีที่สุดของฝ่ายจัดการยังมีความรับผิดชอบในการจัดให้มีและรักษาไว้ซึ่งระบบการควบคุมภายในเกี่ยวกับรายงานทางการเงินและป้องกันสินทรัพย์ของบริษัท

คณะกรรมการบริษัทมอบหมายให้คณะกรรมการตรวจสอบเป็นผู้รับผิดชอบเกี่ยวกับคุณภาพของรายงานทางการเงินและระบบควบคุมภายใน

15) ความสัมพันธ์กับผู้ลงทุน

ปัจจุบัน ฝ่ายสารสนเทศเป็นหน่วยงานของบริษัท
ที่ทำหน้าที่ประสานงานกับตลาดหลักทรัพย์แห่งประเทศไทย
คณะกรรมการกำกับหลักทรัพย์และตลาดหลักทรัพย์ และผู้ถือหุ้น การเปิดเผยสารสนเทศของบริษัท
ที่ผ่านมา เป็นไปอย่างถูกต้อง
ครบถ้วนและภายในเวลาที่ตลาดหลักทรัพย์แห่งประเทศไทยและคณะกรรมการกำกับหลักทรัพย์และตลาดหลักทรัพย์
กำหนด

1.  การดูแลเรื่องการใช้ข้อมูลภายใน

บริษัทมีนโยบายในการควบคุมมิให้บุคลากรนำข้อมูลภายในองค์กรไปเปิดเผยให้แก่ผู้อื่น
รวมถึงเพื่อผลประโยชน์ส่วนตน โดยบริษัทมีนโยบายและวิธีการดูแลผู้บริหาร ดังนี้

-   ให้ความรู้แก่กรรมการรวมถึงผู้บริหารฝ่ายต่าง ๆ
    รับทราบเกี่ยวกับหน้าที่ที่ต้องรายงานการถือครองหลักทรัพย์ของตน คู่สมรส
    และบุตรที่ไม่บรรลุนิติภาวะ
    รวมถึงบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    และตามข้อกำหนดของตลาดหลักทรัพย์แห่งประเทศไทย

-   กำหนดให้ผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
    และจัดส่งสำเนารายงานดังกล่าวให้แก่บริษัท
    ภายในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

นอกจากนี้บริษัทยังได้มีนโยบายที่ให้กรรมการ ผู้บริหาร
และพนักงานปฏิบัติตามจรรยาบรรณในการปฏิบัติหน้าที่ด้วยความสุจริตและยุติธรรมอย่างสม่ำเสมอ
และไม่ให้เข้าไปมีส่วนร่วมในการกระทำหรือปกปิดการกระทำใดๆ
ที่ก่อให้เกิดความเสื่อมเสียแก่บริษัท หากฝ่าฝืนจะถือว่ามีการกระทำผิดวินัยอย่างร้ายแรง
โดยมีบทลงโทษสูงสุดถึงขั้นไล่ออก

1.  บุคลากร

บริษัทมีพนักงาน ณ วันที่ 31 ธันวาคม 2546 จำนวน 1,423 คน
โดยมีเจ้าหน้าที่และพนักงานทั้งในระดับการบังคับบัญชา
และระดับปฏิบัติการตามสายงานหลักดังต่อไปนี้

  ---------------------------------------------------- ------------------
                                                       จำนวน (คน)

  ฝ่ายบริหารสำนักงานใหญ่ (ฝ่ายขาย ฝ่ายจัดซื้อ ฝ่ายบัญชี)           32

  ฝ่ายบริหารโรงงาน (สำนักเลขา บุคคลธุรการ)                  69

  ฝ่ายคลังสินค้าและพัสดุ                                     60

  ฝ่ายบำรุงรักษาและจักรกลไฟฟ้า                              133

  ฝ่ายผลิต - ด้าย                                         688

  ฝ่ายผลิต - ผ้า                                          317

  ฝ่ายควบคุมคุณภาพและตรวจนับผ้า                             124

  รวม                                                  1,423
  ---------------------------------------------------- ------------------

ทั้งนี้ บริษัทมีการจ่ายผลตอบแทนเป็นเงินเดือน ค่าล่วงเวลา เงินรางวัล โบนัส
รถและเรือรับ-ส่งพนักงาน โดยในปีที่ผ่านมามีการจ่ายผลตอบแทนดังนี้

  ------------------------------------------------ ----------------------
                                                   จำนวน (บาท)

  เงินเดือน ค่าล่วงเวลา                                148,870,427

  เงินรางวัล (เบี้ยขยัน)                                6,175,712

  โบนัส                                             1,755,000

  รถและเรือรับ-ส่งพนักงาน                              2,324,200

  รวม                                              159,125,339
  ------------------------------------------------ ----------------------

นอกเหนือจากการจ่ายผลตอบแทนดังกล่าวแล้ว บริษัทฯยังมีสวัสดิการอื่น ๆ เช่น
สวัสดิการรักษาพยาบาลรวมถึงการตรวจสุขภาพประจำปีให้กับพนักงาน ชุดเครื่องแบบพนักงาน หอพัก
เงินช่วยเหลือต่างๆ เพื่อเป็นขวัญและกำลังใจในการทำงานต่อไป

นโยบายในการพัฒนาพนักงาน

บริษัทฯมีนโยบายในการพัฒนาพนักงาน โดยได้จัดฝึกอบรมและสัมมนาทั้งภายในและภายนอกสถานที่
ในเรื่องที่เป็นระเบียบข้อบังคับของทางราชการ ด้านความปลอดภัยและสิ่งแวดล้อม การผลิต
เพื่อเอื้ออำนวยประโยชน์ต่อการทำงานของบริษัทให้เกิดการพัฒนาที่ดีขึ้น
อีกทั้งมีการจัดส่งพนักงานที่เกี่ยวข้องไปดูงานต่างประเทศ
เพื่อหาตลาดใหม่และศึกษาแนวโน้มของความต้องการผลิตภัณฑ์ใหม่ๆ